ЗА

РАЗВИТИЕ НА ЧИТАЛИЩНАТА

ДЕЙНОСТ ПРЕЗ 2019 ГОДИНА



ПЛАН – ПРОГРАМА

ЗА РАЗВИТИЕ НА ЧИТАЛИЩНАТА

ДЕЙНОСТ НА НЧ „Свети Никола – 2017“

гр. ВАРНА ПРЕЗ 2019 год.

СЪДЪРЖАНИЕ:

1. Въведение…………………………………………………………………………………............
2. Анализ на състоянието на читалището………………………………….............
3. Основна цел на програмата…………………………………………………….............
4. Основни дейности по изпълнение на програмата.…………………..........

4.1. Организационна и стопанска дейност.……………………………...........

4.2. Любителско творчество и художествено-творческа дейност ....

4.3. Библиотечна дейност..…………………………………………………….............

4.4. Работа по проекти…………………………………………………………….............

5. Дейности по програмата - Приложение № 1

6. Материално – техническа база……………………………………………….............

7. Финансиране………………………………………………………………………………...........

8. Индикатори за оценка изпълнението на програмата……………............

9. Срок за изпълнение и отчитане на програмата…………………….................

10.Заключение……………………………………………………………………………….............

**1. ВЪВЕДЕНИЕ**

Програмата за развитие на читалищната дейност през 2019 г. е съобразена с изискванията на чл. 26 а, ал. 2 от Закона за народните читалища. Програмата за развитие на читалищната дейност през 2019 г. цели по-нататъшно развитие и утвърждаване на читалището като важна обществена институция, реализираща културната идентичност на град Варна в качеството му на морски град. Задачата ни е да откликваме на нуждите на местната общественост, да участваме активно в обществения живот и да превърнем читалището в разпознаваем културно-образователен и информационен център. Дейността на читалището все още не е обезпечено с държавна и общинска субсидия. Това безспорно е сдържащ фактор по отношение на мащабите и разнообразието на читалищните прояви. Така както и липсата на реално помещение ограничава по-масови прояви и разнородието от самодейна дейност.

**2. АНАЛИЗ НА СЪСТОЯНИЕТО НА ЧИТАЛИЩЕТО:**

На територията на град Варна няма читалище с приоритетна насоченост към морския град, към живота на хората свързани с морето.

Желанието на читалищния актив е да има свой принос в обогатяването на културния живот в града и заедно с другите институции да е сред факторите влияещи на духовното развитие на живущите в община Варна. За съжаление упоменатите по-горе липси, свиват проявите на читалището и ограничават конкурентната му възможност спрямо другите подобни институции.

**2.1.** Външната среда осигурява следните възможности:

* Контакти и взаимодействие със средни и висши училища с морска насоченост, научни институти, търговски и производствени предприятия извършващи дейности свързани с мореплаването, корабостроенето и кораборемонта ;
* Териториално-административния статус на града;
* Наличието на множество НПО и др. граждански структури;
* Споделяне опит от разработки по европейски, държавни и общински проекти;
* Културно-исторически дадености свързани с морето.

**2.2.** Кои са силните страни на вътрешната среда?

* Ентусиазиран нещатен персонал и множество съмишленици;
* Сътрудници и симпатизанти с възможности и желание за работа в сферата на читалищната дейност;
* Наличие на специализирана морска литература, компютри, офис техника, интернет и други (заети, закупени и поддържани със собствени средства);
* Нарастващ книжен фонд за читалнята на читалището – дарения от съпричастни граждани;
* Интерес към търсене и развиване на нови форми на читалищна дейност изискващи скромен финансов и материален ресурс;

**2.3.** Слаби страни:

* Липса на сграден фонд – следствие от неразбирането на общинската и областна администрация;
* Липса на финансов ресурс за развиване на нови форми на дейност .

**3. ОСНОВНА ЦЕЛ НА ПРОГРАМАТА:**

**3.1.** От направения анализ на читалището може да се направи изводът, че е необходимо още по-настойчива работа на читалищния актив за установяване плодотворни отношения с Общината, с училища, НПО, местната бизнес-общност с цел финансиране и намиране път за участие на повече хора в дейностите на читалището.

**3.2**. Съгласуване с Община Варна за съвместно ползване на пенсионерския клуб на ул. „ Драгоман“ 14, каквато практика има в града.

**3.3**. Създаване на камерни самодейни състави, каквито посоченият по-горе клуб позволява.

**3.4.** Подпомагане на традиционните читалищни дейности и търсене на нови съвременни форми.

**3.5.** Насърчаване на любителското творчество, насочено към нематериалното културно наследство.

**3.6**. Развитие на професионалните умения и повишаване на квалификацията на читалищния актив.

**3.7**. Логистична подкрепа на самобитни таланти за издаване на техни творби, организиране на изложби, творчески вечери и др. културни прояви.

**3.8**. Формиране на читалището като място за общуване и контакти, културна и социална интеграция, включително и на хора в неравностойно положение, етнически общности и др..

**4. ОСНОВНИ ДЕЙНОСТИ ПО ИЗПЪЛНЕНИЕ НА ПРОГРАМАТА**

**4.1 ОРГАНИЗАЦИОННА И СТОПАНСКА ДЕЙНОСТ:**

Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на българското общество. Усилията на ЧН ще се насочат към създаване на условия за организационна стабилност и утвърждаване ценностите на гражданското общество. В тази връзка се предвиждат следните основни задачи за изпълнение:

* Провеждане на по-чести и ефективни работни съвещания с актива на читалището. Разгръщане на дейностти водещи до повишаване квалификацията на читалищния актив посредством организиране на различен тип семинари, както и включването им в срещи и конференции, отнасящи се до тяхната непосредствена читалищна ангажираност;
* Дейности по привличане на нови членове на читалището;
* Повишаване на културата за работа с читатели и потребители;
* Търсене на спонсори за обезпечаване дейността на читалището;
* Придобиване на сграден фонд чрез общината или областна управа.
* Проучване възможността за учредяване на читалищно сдружение в контекстта на ЗНЧ с цел повишаване на ресурсната обеспеченост и творческите възможности на колективите.

**4.2 . ЛЮБИТЕЛСКО ТВОРЧЕСТВО И ХУДОЖЕСТВЕНО – ТВОРЧЕСКА ДЕЙНОСТ:**

Съществена част от дейността на читалището е грижата за създаване на художествено - творчески колективи. Превръщане на Читалището като естествен мост между миналото и съвремието, и ролята му при създаването, укрепването и възпроизвеждането на морските традиции и култура.

Създаването на художествено-творческа дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в града. Чрез тази дейност читалището ще има възможност за популяризиране на града в страната и чужбина. За осъществяване на тези задачи ще бъдат изпълнявани следните дейности и ще бъдат организирани следните празници:

* Организиране и провеждане на местни фолклорни празници свързани с морето;
* Организиране и провеждане на Общински празници;
* Поддържане на утвърдените форми в любителското художествено творчество и създаване на нови;  ангажирано участие в общинските конкурси, празници и др. прояви.
* Специално внимание и подкрепа на младите дарования; осъществяване на творчески проекти и инициативи със заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танц, краезнание, литература и др./
* Създаване и разширяване на художествено-творческото направление
* Участие в различни фолклорни и певчески фестивали и празници в региона и страната.
* Осъвременяване на читалищните дейности и услуги чрез обучение на хората от всички възрасти с цел развитие на гражданското общество. Читалището – място за придобиване и обогатяване на знания до живот.
* Преодоляване на сдържащич фактор – сграден фонд за създаване на самодейни творчески колективи.

* 1. **БИБЛИОТЕЧНА ДЕЙНОСТ;**

Библиотечната дейност ще бъде насочена към:

* Превръщането на читалнята в класическа библиотека. Разкриване на информационен център, полезен партньор и ефективен участник в процесите на информационно осигуряване на гражданите на Общината най-вече по теми свързани с морето, морските професии, постижения и развитие;
* Читателско обслужване на гражданите.
* Технологично обновяване на библиотечната дейност за предоставяне на информационно обслужване на читателите.
* Обогатяване на библиотечен фонд чрез участие с проекти в програми на Министерството на културата и други донори за нови книги.
* Участие в Общински конкурси с литературна тематика, конкретизирани в културния календар.
* Експониране на изложби и кътове с литература, витрини.
* Организиране на:

- срещи с изявени творци - маринисти;

- посещения на научни и културни институти с морска насоченост;

- организиране на вечери на морето – филми, разкази и спомени на хора участници в изграждането на Варна като съвременен морски град;

- „Морето в детските представи – рисунки и мисли на деца от детска градина”.

* Включване в плана на читалнята на конкретни дейности за работа с подрастващите и приобщаването им към читателската аудитория.
* Отганизирани пътувания до исторически обекти и природни феномени в страната и чужбина.

**4.4. САМОСТОЯТЕЛНО УЧАСТИЕ В ПРОЕКТИ И СЪВМЕСТНО С ДРУГИ НПО:**

Тази програма е стъпка в осъществяването на насоките за превръщането на читалището в център за култура и образование. Постигането на поставените цели в Програмата изисква да се обединят усилията и ресурсите на всички страни, участващи в нейната реализация.

Важно условие за успешното участие в проекти е обединяването на усилията на целия читалищен актив, творчески прилагането на чужд опит и привличането на доказани специалисти. Важно е и успешното координиране с общината и местните културни институти, както и учредяването на сдружение с друго читалище.

Успешното участие в реализирането на проекти и програми не е самоцел, а средство за по-добро задоволяване на определени обществени интереси.

1. **ДЕЙНОСТ ПО ПРОГРАМАТА ЗА 2019 ГОДИНА – – – – – – – – –** *Приложение №1*
2. **МАТЕРИАЛНО – ТЕХНИЧЕСКА БАЗА :**

Читалището извършва своята дейност в приемна материална база на неправител-ствени организации и проявяващи съпричастност читалища.  Ще се ползват и наети помещения по конкретен повод – възмездно и на споделени начала с други обществени организации.

Решението на проблема е в съгласието на общината читалището да развива дейността си на този етап в пенсионерския клуб на ул. „Драгоман“ 14 в съдружие с настоящите ползватели.

**7. ФИНАНСИРАНЕ НА ПРОГРАМАТА:**

Финансирането на читалищата е регламентирано в Закона за народните читалища (ЗНЧ) и се осъществява по следните начини:

7.1. Държавна субсидия осигурена и разпределена съгласно закона за народните читалища

7.2. Читалището дофинансира дейността в рамките на общинска субсидия;

7.3. Членски внос;

7.4. Дарения ;

7.5. Други законови приходи.

**8.** **ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА:**

**8.1.** брой нови книги, списания и вестници;

**8.2.** брой читатели;

**8.3.** брой предоставени компютърни и интернет услуги;

**8.4.** брой и качество на проведени празненства, концерти, чествания;

**8.5.** брой организирани школи, клубове, курсове, кръжоци, творчески групи, творчески срещи,постижения;

**8.6.** брой участници в организираните школи, клубове, курсове, кръжоци, групи;

**8.7.** брой участия в местни, регионални, национални празници.

**8.8.** награди от участия в конкурси, фестивали и празници;

**8.9.** спечелени и финансирани проекти

**9. СРОК ЗА ИЗПЪЛНЕНИЕ И ОТЧЕТ НА ПРОГРАМАТА:**

**9.1.** Срокът за изпълнение на Програмата е в рамките на 2019 година, като срокът за отделните мероприятия е посочен в т.н. **Приложение №1,** т.е. Културния календар на читалището разработен в табличен вид с мероприятия по време, характер и отговорници.

**9.2.** Сроковете за изпълнение на отделните мероприятия в известен смисъл са условни, доколкото динамиката на живота и обществените процеси не налагат изменения и приоритетно преподреждане на планираните начинания. Отчитането на План-програмата е свързано с нейната публичност и изискванията на ЗНЧ – чл.26а.

**9.3.** При отчитане на дейностите в изпълнение на Програмата ще бъдат отчетени ииндикаторите за оценка на изпълнението.

Важно условие за изпълнението на настоящата програма, обогатяването и по конкретни поводи и случаи си остава осигуряването на финансов и материален ресурс, както и привличането към читалищния актив на изявени творчески личности.

**10. ЗАКЛЮЧЕНИЕ:**

Настоящата едногодишна програма за развитие на Читалището е само вариант и процес във времето, един от многото начини, за планирано развитие на народно читалище „Св. Никола – 2017“. Броя на мероприятията и тяхната мащабност в немалка степен ще са зависими от степента на финансовото им осигуряване и обезпечаването на база – помещение от страна на общинската администрация. Частичното преодоляване на тези зависимости ще наложи голяма част от набелязаните дейности да се осъществяват съвместно с НПО и други читалища, стопански и обществени организации разполагащи с материална база за изявите на читалището. Разбира се и от тяхното участие или съучастие във финансирането на мероприятията.

Възможно е някои от мероприятията да бъдат пренасрочени във времето или частично реализирани поради недостатъчно финансиране, неосигурена материална база или други обстоятелства.

План-програмата е допълнена с препоръките

от годишното отчетно събрание и приета на

разширено заседание на чит. настоятелство

на 22. 12.2018 год. - гр. Варна

Секретар на читалище

„Свети Никола-2017“: ......................

/капита далечно плаване В. Василев /

Председател на читалище

„ Свети Никола-2017 “ : .........................

/ инж. старши корабен механик Кр. Нанев /

**К У Л Т У Р Е Н К А Л Е Н Д А Р** Приложение 1

|  |  |  |  |
| --- | --- | --- | --- |
| **ДАТА - ДЕН** | **МЕСЕЦ Я Н У А Р И** | **Организатор  начинание** | **Отговарящ за  провеждането** |
| **06**  /неделя/ | Присъствие на представители на читалището при вадене на кръста от морето във връзка със Свето Богоявление - Йордановден. | Кр. Нанев | Кр. Нанев |
| **06**  /неделя/ | ,Участие в общинската церемония пред бюст-паметника на Христо Ботев в морската градина послучай 171 год. от неговото рождение (1848 - 1876). - Полагане на цветя от членове на читалищното настоятелство в морската градина. | В. Василев Г. Дюлгеров | В. Василев Г. Дюлгеров |
| **10** /четвъртък/ | Съучастие в отбелязването на 136 год. от рождението на Алексей Тостой (1883 - 1945) организирано от НЧ "Ясна поляна" – Варна. | Кр. Нанев В. Василев | Кр. Нанев В. Василев |
| **10** /четвъртък/ | Кратка информация за делото на Константин Иречек - автор на цялостна научна история на българите от древността до 1875 г. - "История на българите". Работи като министър на просветата (1881-1882) и като директор на Нар. Библиотека (1884-1918). | Кр. Нанев В. Василев | Кр. Нанев В. Василев |
|  |  |  |  |
| **ДАТА - ДЕН** | **МЕСЕЦ Ф Е В Р У А Р И** | **Организатор начинание** | **Отговарящ за  провеждането** |
| **14** /четвъртък/ | Отбелязване на деня на лозаря / Трифон Зарезан/ с кратък ритуал с кастинг - дегустация на вино от производители - членове на читалището. | Хараламби  Пенев | Георги Дюлгеров |
| **18** /понеделник/ | - Участие в церемонията организирана от Община Варна във връзка със 146 год. от обесването на Васил Левски. - Поднасяне на цветя на бюст-паметника на В. Левски на централната алея в морската градина - Варна. | Георги Дюлгеров | Васдил Василев |
|  |  |  |  |
| **ДАТА - ДЕН** | **МЕСЕЦ М А Р Т** | **Организатор  начинание** | **Отговарящ за  провеждането** |
| **01**  /петък/ | Ден на самодееца и любителското творчество. Среща с млади творци – членове на читалището. | Кр. Нанев | Кр. Нанев |
| **03**  /неделя/ | ,Национален празник на Република България.. Посещение на историческия музей. Полагане на цветя на братската могила в морската градина. | В. Василев Г. Дюлгеров | В. Василев Г. Дюлгеров |
| **08**  /петък/ | Международен ден на жената. Организиране на тържествена среща с жените членуващи в читалището. | Кр. Нанев В. Василев | Кр. Нанев В. Василев |
| **26** /вторник/ | 106 години от превземането на Одринската крепост Ден на Тракия. Организиране на тематична среща – разговор с историции и хора посетили крепостта – музей край град Одрин в Република Турция. | Кр. Нанев В. Василев | Кр. Нанев В. Василев |
|  |  |  |  |
| **ДАТА - ДЕН** | **МЕСЕЦ А П Р И Л** | **Организатор начинание** | **Отговарящ за  провеждането** |
| **08** /понеделник/ | Възкресение Христово /Великден/. Организиране на групово посещение в църквата „Свети Николай Чудотворец“ | Кр. Нанев В. Василев | Кр. Нанев В. Василев |
| **22** /понеделник/ | Международен ден на земята. Среща с едри земеделски стопани от гр. Добрич. Организиране на тематичен разговор. | Кр. Нанев В. Василев | Кр. Нанев В. Василев |
|  |  |  |  |
| **ДАТА - ДЕН** | **МЕСЕЦ М А Й** | **Организатор  начинание** | **Отговарящ за  провеждането** |
| **01**  /сряда/ | Ден на труда и международната солидарност на трудещите се. Организиране на среща – разговор с известни корабостроители. | Кр. Нанев | Кр. Нанев |
| **04**  /събота/ | 116 г. от смъртта на Гоце Делчев. Полагане на цветя на бюст-паметника в морската градина.  Организиране на общо събрание за попълване състава на ЧН и ПК. | Кр. Нанев  В. Василев Г. Дюлгеров | Кр. Нанев  В. Василев Г. Дюлгеров |
| **06**  /понеделник/ | Свети великомъченик Георги Победоносец. Посещение в гр. Добрич и полагане на цветя пред паметника на ген. Колев. | Кр. Нанев В. Василев | Кр. Нанев В. Василев |
| **09** /четбъртък/ | Празник на Европейските общности. Ден на Европа. Среща – разговор с кандидати за европейския парламент. | В. Василев Г. Дюлгеров | В. Василев Г. Дюлгеров |
|  |  |  |  |
| **ДАТА - ДЕН** | **МЕСЕЦ ЮНИ** | **Организатор начинание** | **Отговарящ за  провеждането** |
| **02** /неделя/ | Ден на Ботев и на загиналите за свободата и независимостта на България. Участие в градските тържества. | Хараламби  Пенев | Георги Дюлгеров |
| **14**  /петък/ | 96 год. от смъртта на Александър Стамболийски. Среща със стари земеделски дейци. | Кръстю Нанев | Кръстю Нанев |
|  |  |  |  |
| **ДАТА - ДЕН** | **МЕСЕЦ ЮЛИ** | **Организатор  начинание** | **Отговарящ за  провеждането** |
| **06** /събота/ | Отбелязване на 151 г. от преминаване на четата на Х. Димитър и Ст. Караджа през Дунава - 1868 г. при с. Вардим, Свищовско. | Кр. Нанев | Кр. Нанев |
|  |  |  |  |
| **ДАТА - ДЕН** | **МЕСЕЦ АВГУСТ** | **Организатор начинание** | **Отговарящ за  провеждането** |
| **02** /петък/ | 116 г. от избухването на Илинденско-Преобравенското въстание (1903г.) Организиране на съвместно мероприятие с македонското дружество. | Хараламби  Пенев | Георги Дюлгеров |
| **12 - 15** /понед - четв/ | Ден на Варна – специална Програма и участие в градските тържества. | Кр. Нанев | Кр. Нанев |
|  |  |  |  |
| **ДАТА - ДЕН** | **МЕСЕЦ СЕПТЕМВРИ** | **Организатор начинание** | **Отговарящ за  провеждането** |
| **06** /петък/ | Ден на Съединението. Участие в общоградските тържества организирани от община Варна. Участие в литийното шествие организирано от Варненска и Великопреславска света митрополия. | Кр. Нанев В. Василев | Кр. Нанев В. Василев |
| **22**  /неделя/ | Ден на обявяване независимостта на България. Участие в общоградските тържества организирани от община Варна. | Кр. Нанев В. Василев | Кр. Нанев В. Василев |
|  |  |  |  |
| **ДАТА - ДЕН** | **МЕСЕЦ ОКТОМВРИ** | **Организатор  начинание** | **Отговарящ за  провеждането** |
| **01**  /вторник/ | Ден на възрастните хора. Посещение на дом за стари хора. Организиране на среща с пенсионерски клуб. | Кр. Нанев В. Василев | Кр. Нанев В. Василев |
| **26**  /събота/ | Свети Великомъченик Димитрий Солунски. Димитровден.  Ден на строителя. Среща с известни строители.  Провеждане на годишно-отчетно изборно събрание на читалището. | Кр. Нанев  Хараламби  Пенев | В. Василев  Георги Дюлгеров |
| **31**  /четвъртък/ | Ден на Черно море. Среща с научни работници от института по океанология. | Кр. Нанев В. Василев | Кр. Нанев В. Василев |
|  |  |  |  |
| **ДАТА - ДЕН** | **МЕСЕЦ НОЕМВРИ** | **Организатор  начинание** | **Отговарящ за  провеждането** |
| **01**  /петък/ | Ден на народните будители. Среща с учители от морската гимназия. | Кр. Нанев В. Василев | Кр. Нанев В. Василев |
| **10**  /неделя/ | Международен ден на младежта. Среща с изтъкнати спортисти. | Господин Балчев | Кр. Нанев В. Василев |
|  |  |  |  |
| **ДАТА - ДЕН** | **МЕСЕЦ ДЕКЕМВРИ** | **Организатор  начинание** | **Отговарящ за  провеждането** |
| **08**  /неделя/ | Празник на българските студенти. Среща със студенти членове на читалището. | Господин Балчев | Кр. Нанев В. Василев |
| **10**  /вторник/ | Международен ден на защита правата на човека. Среща с известни юристи – адвокати от варненската адвокатска колегия. | Кр. Нанев В. Василев | Кр. Нанев В. Василев |
| **24**  /вторник/ | Бъдни вечер. Организиране на среща между Читалищното Настоятелство и Проверителната Комисия. | Кр. Нанев В. Василев | Кр. Нанев В. Василев |
| **25** /сряда/ | Рождество Христово – участие църковните тържества на БПЦ „Нов живот“ и църковния храм „Свети Николай Чудотворец“. | Кр. Нанев В. Василев | Кр. Нанев В. Василев |
| **01.01.2019**  **31.12.2019** | Мероприятия свързани с динамиката на обществения живот и трудно предвидими като съдървание и прояви във времето. | ЧН | ЧН |
|  |  |  |  |

